ai4bharat/Pralekha huggingface dataset:
زراعت اور کاشتکاروں کی فلاح و بہبود کی وزارت
بڑی خریف فصلوں کی پیداوار کے پہلے پیشگی تخمینے جاری کردیئے گئے
خریف سیزن میں 149.92 ملین ٹن کی غذائی اجناس کی پیداوار کاتخمینہ لگایا گیا ہے
مکئی اور گنے کی ریکارڈ پیداوار کاتخمینہ لگایا گیا ہے
زراعت اورکسانوں کے بہبود کی وزارت نے 2022-23 کے لئے بڑی خریف فصلوں کی پیداوار کے پہلے پیشگی تخمینےجاری کئے ہیں۔ زراعت اورکسانوں کی بہبود کے مرکزی وزیر جناب نریندر سنگھ تومر نے کہاہے کہ خریف سیزن میں 149.92 ملین ٹن کی غذائی اجناس کی پیداوار کاتخمینہ لگایا گیا ہے ۔ انہوں نے کہاکہ زرعی شعبہ کسانوں کی سخت محنت سائنسدانوں کی پیشہ وارانہ اہلیت اور وزیراعظم جناب نریندر مودی کی قیادت میں حکومت کی کسانوں کے لئے سازگار پالیسیوں کی وجہ سے دن بہ دن ترقی کررہا ہے ۔
پہلے پیشگی تخمینوں کے مطابق 2022-23 کے لئے بڑی خریف فصلو ں کی تخمینہ پیداوار کاتخمینہ حسب ذیل ہے :
- غذائی اجناس - 149.92 ملین ٹن
- چاول - 104.99 ملین ٹن۔
- غذائیت / موٹے اناج - 36.56 ملین ٹن۔
- مکئی - 23.10 ملین ٹن۔ 
- دالیں – 8.37 ملین ٹن۔
- تور - 3.89 ملین ٹن۔
- تلہن - 23.57 ملین ٹن۔
- مونگ پھلی - 8.37 ملین ٹن۔
- سویابین - 12.89 ملین ٹن۔
- کپاس - 34.19 ملین گانٹھیں 
- جوٹ اور میسٹا – 10.09 ملین گانٹھیں 
- گنا - 465.05 ملین ٹن 
2022-23 کے لئے پہلے پیشگی تخمینوں کے مطابق ، ملک میں غذائی اجناس کی کل پیداوار کا تخمینہ 149.92 ملین ٹن ہے جو کہ پچھلے پانچ سالوں یعنی  کی اوسط غذائی پیداوار سے 6.98 ملین ٹن زیادہ ہے۔
2022-23 کے دوران خریف چاول کی کل پیداوار کا تخمینہ 104.99 ملین ٹن لگایا گیا ہے۔ یہ پچھلے پانچ سالوں  کے اوسط خریف چاول کی 100.59 ملین ٹن پیداوار کے مقابلے میں 4.40 ملین ٹن زیادہ ہے۔
2022-23 کے دوران ملک میں مکئی کی پیداوار کا تخمینہ ریکارڈ 23.10 ملین ٹن ہے جو کہ مکئی کی اوسط پیداوار 19.89 ملین ٹن سے 3.21 ملین ٹن زیادہ ہے۔
خریف غذائیت / موٹے اناج کی پیداوار کا تخمینہ 36.56 ملین ٹن ہے جو کہ 33.64 ملین ٹن کی اوسط پیداوار سے 2.92 ملین ٹن زیادہ ہے۔ 2022-23 کے دوران خریف دالوں کی کل پیداوار کا تخمینہ 8.37 ملین ٹن ہے۔
2022-23 کے دوران ملک میں کل خریف تلہن کی کل پیداوار کا تخمینہ 23.57 ملین ٹن ہے جو کہ تلہن کی اوسط پیداوار سے 1.74 ملین ٹن زیادہ ہے۔
2022-23 کے دوران ملک میں گنے کی کل پیداوار کا تخمینہ 465.05 ملین ٹن ریکارڈ کیا گیا ہے۔ 2022-23 کے دوران گنے کی پیداوار 373.46 ملین ٹن گنے کی اوسط پیداوار کے مقابلے 91.59 ملین ٹن زیادہ ہے۔
کپاس کی پیداوار کا تخمینہ 34.19 ملین گانٹھیں ہیں  اور جوٹ اور میسٹا کی پیداوار کا تخمینہ 10.09 ملین گانٹھوں  ہے۔
2022-23 کے پہلے پیشگی تخمینوں کے مطابق مختلف فصلوں کی تخمینی پیداوار  2008-09 کے بعد کے تقابلی تخمینوں کے ساتھ منسلک ہے۔
2022-23 کی خریف فصلوں کی پیداوار کے لئے پہلے پیشگی تخمینوں کی تفصیلات کے لئے یہاں کلک کریں
ماحولیات، جنگلات اور موسمیاتی تبدیلی کی وزارت
اسٹیٹ آف فاریسٹ رپورٹ کے تحت تشریح
انیس/کانفرنس آف پارٹیز  9۔ کیوٹو پروٹوکول کے فیصلہ مطابق، کسی بھی ملک کی طرف سے جنگل کی تشریح اس ملک کی گنجائش اور صلاحیتوں کے لحاظ سے کی جا سکتی ہے جو مندرجہ ذیل ہے:-
جنگل - جنگل کی تشریح ساخت کے لحاظ سے مندرجہ ذیل بنیاد پر کی جاتی ہے:
- کراؤن کور فیصد: درختوں ک کراؤن کور- 10 سے 30 فیصد 
- کم از کم ایریا آف اسٹینڈ کا: 0.05 اور 1 ہیکٹر کے درمیان کا رقبہ  اور
- درختوں کی کم از کم اونچائی: پختگی پر کم سے کم صحیح حالت میں 2 سے 5 میٹر تک کی اونچائی تک پہنچنے کی صلاحیت 
بھارت کی جنگل کی تشریح صرف مندرجہ بالا تین معیارات کی بنیاد پر کی گئی ہے اور اقوام متحدہ کے فریم ورک کنونشن آن کلائمیٹ چینج  اور فوڈ اینڈ ایگریکلچر آرگنائزیشن  نے اپنی رپورٹنگ/ کمیونی کیشن کے لیے بہتر طریقے سے قبول کیا ہے۔ جنگل کے رقبے کی تشریح تمام زمین، ایک ہیکٹر سے زیادہ رقبے کے ساتھ، ملکیت اور قانونی حیثیت سے قطع نظر 10 فیصد سے زیادہ درختوں کی کینوپی کے ساتھ کی جاتی ہے۔ ضروری نہیں کہ ایسی زمین ریکارڈ شدہ جنگلاتی علاقہ ہو۔ اس میں باغات، بانس اور پام بھی شامل ہیں۔ جنگل کے رقبہ کی تشریح تمام انڈیا اسٹیٹ آف فاریسٹ رپورٹ  اور بھارت کے تمام بین الاقوامی کمیونی کیشن میں واضح طور پر کی گئی ہے۔
تیرہ جنوری 2022 کو وزارت کے ذریعہ حال ہی میں شائع کردہ آئی ایس ایف آر 2021 میں، جنگلات کے رقبہ کے اعداد و شمار کو ’ انسائڈ ریکارڈیڈ فاریسٹ ایریا‘ اور ’آؤٹ سائیڈ ریکارڈیڈ فاریسٹ ایریا‘ کے طور پر تقسیم کیا گیا ہے۔ ’ انسائڈ ریکارڈیڈ فاریسٹ ایریا‘ بنیادی طور پر قدرتی جنگلات اور محکمہ جنگلات کے درخت ہیں۔ جنگل کا رقبہ ’آؤٹ سائیڈ ریکارڈیڈ فاریسٹ ایریا‘ آم کے باغات، ناریل کے باغات، بلاک پلانٹیشنز آف ایگرو فاریسٹری ہیں۔ اس طرح آم کے باغات وغیرہ کا ڈیٹا خود بخود الگ ہو رہا ہے کیونکہ فاریسٹ سروے آف انڈیا ’ آؤٹ سائڈ ریکارڈیڈ فاریسٹ ایریا‘کے اعداد و شمار کو الگ سے رپورٹ کر رہا ہے۔
انتہائی گھنے جنگل  کی درجہ بندی کے لیے سیٹلائٹ ڈیٹا کی تشریح کو ایف ایس آئی کے فیلڈ انوینٹری ڈیٹا، گراؤنڈ ٹروتھنگ ڈیٹا اور جہاں بھی ضرورت ہو ہائی ریزولیوشن سیٹلائٹ امیجری جیسے ذیلی ڈیٹا سے بھی تعاون حاصل ہوتا ہے۔
فی الحال، جنگل کے رقبہ اور بہت گھنے جنگل کی تشریح کو تبدیل کرنے کا کوئی منصوبہ نہیں ہے۔ آئی ایس ایف آر میں جنگل کے رقبہ کی تشریح صحیح تصویر کی نمائندگی کرتی ہے جیسا کہ بیان کیا گیا ہے۔
ریاست کے لحاظ سے جنگل کے رقبہ کے نقشے اور ضلع وار جنگل کے رقبہ کے اعداد و شمار پر مشتمل آل انڈیا اسٹیٹ آف فاریسٹ رپورٹس ایف ایس آئی ویب سائٹ پر دستیاب ہیں۔
یہ معلومات آج راجیہ سبھا میں ماحولیات ، جنگلات اور آب و ہوا میں تبدیلی کی وزارت میں وزیر مملکت جناب اشونی کمار چوبے نے فراہم کیں۔
۔۔۔۔۔۔۔۔۔۔۔
ش ح۔ ف ا۔ ن ا۔
U-1109
(Visitor Counter : 144
صدر جمہوریہ کا سکریٹریٹ
صدر جمہوریہ ہند کل گاندھی نگر میں فیسٹول آف انوویشن اینڈ انٹر پرینیورشپ کا افتتاح کریں گے
نئی دہلی، 14 مارچ / صدر جمہوریہ ہند جناب رام ناتھ کووند کل  گاندھی نگر میں فیسٹول آف انوویشن اینڈ انٹر پرینیورشپ کے افتتاح کے لئے ریاست گجرات کا دورہ کریں گے۔ وہ یہاں اس موقع پر دسواں بائنیل نیشنل گراس روٹ انوویشن ایوارڈ ز بھی تقسیم کریں گے۔
۔۔۔۔۔۔۔۔۔۔۔
م ن ۔ش س ۔ ج۔
U- 1577
(Visitor Counter : 55
وزارت دفاع
دریائے امپھال میں غرقاب گمشدہ عملے کی تلاشی مہم میں بھارتی بحری غوطہ خور بھی جڑی
نئی دہلی؍یکم ؍مئی ؍ریاستی حکومت امپھال کی درخواست پر 12 بحری غوطہ خوروں اور 2 ہائیڈروگرافرس  پر مشتمل ایک ٹیم کو آئی اے ایف ایئر کرافٹ کے ذریعہ امپھال سے منگل کے روزشاکھاپٹنم میں ایئرلفٹ کرائی گئی۔ یہ بحریہ غوطہ خور ٹیم اپنے ہمراہ تلاشی مہم میں کام آنے والے مختلف آلات، جن میں سوناراسکین بھی شامل ہے، لے گئی ہے۔ یہ آلہ پانی کے اندر مختلف چیزوں کو ڈھونڈھنے میں مدد کرتا ہے۔ آج اس تلاشی مہم کا آغاز ہوا۔ مذکورہ تلاشی ٹیم نے این ڈی آر ایف اور سول اتھارٹیوں کے ساتھ مل کر 12 عملے کے افراد میں سے 3 گمشدہ افراد کو ڈھونڈنے کا کام شروع کر دیا ہے۔ واضح ہو کہ 28؍ اپریل کو منی پور کے ضلع کامجونگ میں میپی تھیل آبی ذخیرے میں طغیانی کے سبب عملے کے 12 افراد کی کشتی غرقاب ہو گئی تھی اور یہ عملہ گمشدہ ہوگیاتھا۔
۔۔۔۔۔۔۔۔۔۔۔
م ن۔ ش ت ۔ ک ا۔
U-2012
(Visitor Counter : 47
وزارت دفاع
ی انڈین نیشنل کارٹوگرافک ایسوسی ایشن  کا 42 واں بین الاقوامی اجلاس
انڈین نیشنل کارٹوگرافک ایسوسی ایشن  کے 42 ویں بین الاقوامی اجلاس کا انعقاد نیشنل ہائیڈروگرافک آفس ، دہرادون کی جانب سے 09 سے 11 نومبر 22 تک کیا جا رہا ہے۔ اتراکھنڈ کے ریٹائر گورنر محترم لیفٹیننٹ جنرل گرمیت سنگھ 09 نومبر 22 کو افتتاحی اجلاس کے مہمان خصوصی تھے۔
حکومت ہند کے چیف ہائیڈرو گرافر وائس ایڈمرل ادھیر اروڑا آئی این سی اےکے موجودہ صدر ہیں۔ بحری ہائیڈروگرافک ڈپارٹمنٹ  کے اہلکار جو جدید نقشہ نگاری پر کام کر رہے ہیں وہ آئی این سی اے میں 1979 میں انجمن کے قیام کے بعد سے سرگرم ہیں۔ این ایچ او نے اس سے قبل دہرادون میںیکم تا 03 نومبر 17 تک 37ویں آئی این سی اے اجلاس کا انعقاد کیا تھا۔
آئی این سی اے کی بنیاد 1979 میں رکھی گئی تھی اور 3000 سے زیادہ تاحیات اور ادارہ جاتی ارکان کے ساتھ نقش نگاری کے میدان میں سب سے بڑی تنظیموں میں سے ایک بن گئی ہے۔ نیشنل ہائیڈروگرافک آفس ، سروے آف انڈیا، انڈین اسپیس ریسرچ آرگنائزیشن، نیشنل تھیمیٹک میپ آرگنائزیشن اور یونیورسٹیاں جیسی تنظیمیں اس ایسوسی ایشن کا حصہ ہیں۔ کارٹوگرافی کے مختلف پہلوؤں کو ہم آہنگ کرنے کے لئے ادارے کی مختلف شاخیں ملک بھر کے مختلف مراکز میں کام کر رہی ہیں۔ یہ بڑے فخر کی بات ہے کہ متعدد نقشہ نگار، نامور سائنسداں، منصوبہ ساز اور پیشہ ور افراد گزشتہ برسوں سے اجلاس میں حصہ لے رہے ہیں۔
بیالیسویں آئی این سی اے اجلاس کا مرکزی موضوع‘‘ڈیجیٹل کارٹوگرافی ٹو ہارنس بلیو اکانومی’’ ہے۔اجلاس میں کی جانے والی بحث کو 07 ذیلی موضوعات میں تقسیم کیا جائے گا۔ ان میں نقشہ سازی کے لیے خلائی ٹیکنالوجیز، پائیدار ترقی کے لیے کارٹوگرافک ایپلی کیشنز،ڈیزاسٹر مینجمنٹ میں جیومیٹکس، ماحولیاتی منصوبہ بندی اور انتظام کے لیے نقشہ سازی، وسائل کے انتظام کے لیے ہائیڈروگرافی اور زمینی وسائل کی نقشہ سازی اور سروے کرنا شامل ہیں۔ تمام مضامین کارٹوگرافر اور سائنسی برادری کے لئے عصری دلچسپی کے ہیں۔ ان موضوعات پر بڑی تعداد میں مقالے شعبے کے نامور لوگ پیش کریں گے۔ حاصل اجلاس کارٹوگرافی کو ترقیاتی مقاصد کے لیے ایک آلے کے طور پر استعمال کرنے کی فزیبلٹی کو تلاش کرنا ہو گا۔
اجلاس میں سرویئر جنرل جناب سنیل کمار  ڈی ایس ٹی، جوائنٹ چیف ہائیڈرو گرافر ریئر ایڈمرل لوچن سنگھ پٹھانیا، این اے ایم ٹی او کے ڈائریکٹر اور اسرو، ایس ای آر بی، آئی آئی آر ایس،این آر ایس اے، این اے ایم ٹی او کے ممتاز سائنسدان اور چندی گڑھ یونیورسٹی، شانتی نکیتنیونیورسٹی، جادوپور یونیورسٹی، بنارس ہندو یونیورسٹی وغیرہ کے ماہرین تعلیم شرکت کریں گے۔
مکانات اور شہری غریبی کے خاتمے کی وزارت
جی ایچ ٹی سی-انڈیا کے تحت لائٹ ہاؤس پروجیکٹوں کی تعمیر کے لئے قبل از نیلامی میٹنگ کا پرجوش خیر مقدم
نئی دہلی،30جولائی2019؍جی ایچ ٹی سی-انڈیا کے تحت لائٹ ہاؤس پروجیکٹوں کی تعمیر کے لئے ایک قبل از نیلامی میٹنگ کا انعقاد 29 جولائی 2019 کو نئی دہلی کے نرمان بھون میں کیاگیا، جس میں ایم او ایچ یو اے، سی پی ڈبلیوڈی، بی ایم ٹی پی سی، ایچ پی ایل، این بی سی سی اور متعلقہ ریاستی حکومتوں نے شرکت کی ، تاکہ وہ ایل بولی لگانے والوں کے سوالات کا جواب دے سکیں۔ اس پری-بڈ میٹنگ میں 40 سے زیادہ ایجنسیوں کے 125 شرکاء یا حصے داروں نے شرکت کی۔ میٹنگ کے دوران اہل بولی لگانے والوں کے تمام سوالوں کا جواب دیا گیا، ہر ایک سوال کا جواب ایک کوریجنڈم کے ذریعے فراہم کیاگیا اور ای پروکیورمنٹ پورٹل پر دستیاب کرایا جائے گا۔
وضاحتیں فراہم کی گئیں کہ ریکویسٹ آف پروپوزل کا مقصد ایسی ایجنسیوں کی شناخت ؍نشاندہی کرتا ہے جو چھ مقامات پر چھ الگ الگ جدید اور متبادل ٹیکنالوجیز کا استعمال کرتے ہوئے کم از کم وقت اور کم از کم لاگت ہاؤسز کی پہلے سے طے شدہ تعداد کی فراہمی کرسکیں۔ قبل از بولی میٹنگ کے دوران واضح کیاگیا کہ متعلقہ ریاستی حکومتیں تمام ضروری منظوریوں کے لئے مطلوبہ تعاون میں توسیع کرسکتی ہیں۔
میٹنگ کی صدارت کرتے ہوئے ایم ایچ یو اے کے سیکریٹری جناب درگاشنکر مشرا نے کہا کہ جی ایچ ٹی سی-انڈیا کے گردو نواح جوش و خروش نظر آتا ہے جس سے صاف ظاہر ہوتا ہے کہ بولی سی قبل میٹنگ کے اس اقدام سے تما م اسٹیک ہولڈرس پر اعتماد اور خوش نظر ہیں۔ انہوں نے کہا کہ ان ایل ایچ پی نے ہاؤسنگ کنسٹرکشن سیکٹر میں ایک جامع انداز میں جدید ٹیکنالوجی کو اپنانے کے لئے ایک ایکوسسٹم کی تعمیر کا ارادہ کیا ہے۔ سیکریٹری نے کہا کہ بولی سے قبل میٹنگ میں ظاہر ہوئے رد عمل سے ظاہر ہوتا ہے کہ ایل ایچ پی کی صداقت کو تسلیم کرنے کی سمت ایک حوصلہ افزا علامت ہے۔
شریک ایجنسیاں آر ایف پی ڈاؤن لوڈ کرنے کے لئے www.eprocure.gov.in. لاگ ان کرسکتی ہیں اور آر ایف پی سے متعلق مزید تفصیلات کے لئے جی ایچ ٹی سی-انڈیا کی ویب سائٹ https://ghtc-india.gov.in/ . پر حاصل کی جاسکتی ہیں۔ بولی ؍نیلامی داخل کرنے کی آخری تاریخ 20 اگست 2019ء ہے۔
عزت مآب وزیر اعظم نے گلوبل ہاؤسنگ ٹیکنالوجی چیلنج-انڈیا  کے تحت تعمیراتی ٹیکنالوجی انڈیا 20149ء ایکسپو-کم-کانفرنس کے افتتاحی پروگرام کے دوران 20-2019ء کو تعمیراتی ٹیکنالوجی سال کے طورپر منانے کا اعلان کیا ہے۔ جی ایچ ٹی سی- انڈیا کا آغاز، ہاؤسنگ اور شہری امور کے وزیر مملکت  جناب ہردیپ ایس پوری نے عالمی پیمانے پرمنظور شدہ اور سراہی کئی متبادل اور تصدیق شدہ تعمیراتی ٹیکنالوجیز کے ساتھ تیز رفتار سے سستے مکانات کی تعمیر کے مقصد سے کیا تھا۔ اس کے بعد، ہاؤسنگ اور شہری امور کی وزارت نے پروپوزل کی درخواست  پبلشڈ کیا، جس کا مقصد چھ مقامات پر لائٹ ہاؤس پروجیکٹس کی تعمیر کرنا ہے۔
ہر مقام کے لئے آر ایف پی ، 5 جولائی کوwww.eprocure.gov.in. کی ویب سائٹ پر پبلش کی گئی ہے۔
عملے، عوامی شکایات اور پنشن کی وزارت
مرکزی وزیر ڈاکٹر جتیندر سنگھ نے وزارت خزانہ کے ذریعہ متعین اپریل- جون سہ ماہی میں محکمہ جاتی اخراجات میں 65 فیصد سے زیادہ کی بچت کے لئے ڈی او پی ٹی کی تعریف کی، جو وزارت خزانہ کے ذریعہ مقررہ بچت سے 20 فیصد سے بھی زیادہ ہے
پیر کے روز سے شروع ہورہے پارلیمنٹ کے اجلاس سے قبل عملہ جات ، عوامی شکایات اور پنشن وزارت کے لئے جائزہ میٹنگ ہوئی
مرکزی وزیر مملکت  سائنس و ٹکنالوجی ، وزیر مملکت  ارضیاتی سائنس، وزیراعظم کے دفتر میں وزیر مملکت اور عملہ جات ، عوامی شکایات اور پنشن ، جوہری توانائی اور خلا ڈاکٹر جتیندر سنگھ نے آج عملہ جات اور ٹریننگ محکمہ  کو2020 کی اسی سہہ ماہی کے مقابلے میں 2021 کی اپریل-جون سہ ماہی کے دوران محکمہ جاتی اخراجات میں تقریباً 65 فیصد سے زیادہ کی بچت کرنے پر مبارکباد دی ، جوکہ وزارت خزانہ کے اخراجات کے محکمہ کے ذریعہ مقرر کی گئی بچت سے 20 فیصد سے زیادہ ہے۔
چار اہم شعبوں کے تحت ہونے والی بچت اس طرح ہیں: غیر ملکی سفر  ، گھریلو سفر  ، انتظامی اخراجات  اور پبلیکیشن ۔
پیر کے روز سے شروع ہورہے پارلیمنٹ کے اجلاس سے قبل، عوامی شکایات اور پنشن کے وزیر کی تفصیلی جائزہ میٹنگ میں ڈاکٹر جتیندر سنگھ نے فضول خرچی کم کرنے میں ڈی او پی ٹی کے رول کو سراہا۔ انہوں نے کہاکہ یہ کافی اہم ہے کیونکہ سبھی وزارتوں کو وزارت خزانہ کے ذریعہ سفر ، طَعام اور کانفرنسوں پر فضول خرچی کو 20 فیصد کم کرنے کی ہدایت دی گئی ہے۔
اسی طرح حکومت کے ذریعہ فیصلہ سازی کی صلاحیت بڑھانے کے لئے وزیراعظم کے ذریعہ دی گئی ہدایات کے مطابق ڈاکٹر جتیندر سنگھ نے عملہ جات ، عوامی شکایات اور پنشن وزارت میں ہوئی پیش رفت کا جائزہ لیا۔ ڈاکٹر جتیندر سنگھ نے اس بات پر زور دیا کہ ، ای آفس ورژن 7.0 کو اپناتے ہوئے الیکٹرونک رسیدوں اور ڈیسک آفیسر سسٹم کے آپریشنلائزیشن میں سنٹر رجسٹریشن یونٹ کا ڈیجیٹلائزیشن کے ذریعہ کسی فائل کو صرف چار سطحوں تک کم کرکے دفتر کی فائلوں کو فوری طور پر نمٹانے کےلئے پیش ہونے والے چینل کا بروقت جائزہ لیا جانا چاہئے۔
کووڈ کے خلاف لڑائی کے موضوع پر ڈاکٹر جتیندر سنگھ نے کہا کہ ، مرکزی حکومت کے ڈی او پی ٹی کے تعلق سے عملہ جات کے بندوبست کے تحت نوڈل محکمہ ہونے کی وجہ سے وبا کی پہلی اور دوسری لہر کے دوران پھیلاؤ کو کم کرنے کے لئے وقتاً فوقتاً مناسب ہدایات جاری کی گئی تھیں۔انہوں نے کہا، بایومیٹرک حاضری سے چھوٹ،دفاتر میں حاضری کو منضبط کرنے ، متعلقہ موبائل فون پر آروگیہ سیتو ایپ کا استعمال لازمی بنانے ، اے پی اے آر جمع کرنے کی میعاد بڑھانے اور آئی جی او ٹی پر فرنٹ لائن کاکرنوں کی تربیت جیسے اقدامات نے کووڈ-19 کے پھیلاؤ سے نمٹنے میں اہم رول ادا کیا ہے۔
میٹنگ کے دوران عملہ جات کے مرکزی سکریٹری ، جناب دیپک کھانڈیکر اور وزارت کے دیگر سینئر افسران نے اپنے خیالات کا اظہار کیا ۔
وزارت اطلاعات ونشریات
اکیاونویں افّی کے لئے مندوبین کے رجسٹریشن کا آغاز
نئی دہلی، 18 /نومبر 2020 ۔ انٹرنیشنل فلم فیسٹول آف انڈیا  یعنی اِفّی نے جنوری 2021 میں ہونے والے 51ویں افّی کے لئے مندوبین کا رجسٹریشن 17 نومبر 2020 سےشروع کردیا ہے۔ رجسٹریشن کے اس عمل کا آغاز درج ذیل پیڈ زمروں کے لئے فیسٹول کے فزیکل فارمیٹ کی خاطر کیا گیا ہے:
ڈیلیگیٹ سنے اینتھوزیئٹ – روپئے 1000/- + قابل ادا ٹیکسز
ڈیلیگیٹ پروفیشنلس – روپئے 1000/- + قابل ادا ٹیکسز
رجسٹریشن درج ذیل یو آر ایل: https://iffigoa.org/ پر کیا جاسکتا ہے۔
کووڈ-19 کی وبا کے سبب محدود مندوبین کے لئے پہلے آؤ پہلے پاؤ کی بنیاد پر رجسٹریشن ہوگا۔
وزارت خزانہ
نیلامی برائے فروخت،  6.89فیصد،سرکاری تمسکات 2025، 7.10 فیصد، سرکاری تمسکات 2029،  7.41 فیصد ، سرکاری تمسکات 2036 ، 7.40 فیصد، سرکاری تمسکات 2062
حکومت ہند  نے یکساں قیمت کے طریقہ کار کا استعمال کرتے ہوئے قیمت پر مبنی نیلامی کے ذریعہ 4,000 کروڑروپے  کی مشتہر کردہ رقم کے لیے6.89 فیصد 2025 کی فروخت  ، یکساں قیمت کا طریقہکار استعمال کرتے ہوئے قیمت پر مبنی نیلامی کے ذریعے6,000 کروڑروپے کی مشتہر کردہ رقم کے لیے7.10 فیصد، سرکاری تمسکات2029،  یکساں قیمت کا طریقہکار استعمال کرتے ہوئے قیمت پر مبنی نیلامی کے ذریعے گیارہ ہزار کروڑ روپے کی مشتہر کردہ رقم کے لئے 7.41 فیصد سرکاری تمسکات 2036 ،قیمت کے ذریعہ اور  یکساں قیمت کا طریقہکار استعمال کرتے ہوئے قیمت پر مبنی نیلامی کے ذریعے 9000 کروڑ روپے کی مشتہر کردہ رقم کے لئے 7.4 فیصد سرکاری تمسکات 2062 کی فروخت  کا اعلان کیا ہے۔ حکومت ہند کو،درج بالا ہر تمسکات  کے بدلے2000 کروڑروپے تک کی اضافی رکنیت برقرار رکھنے کا اختیارحاصل ہوگا۔یہ نیلامیاں، ممبئی میں فورٹ کے مقام پر ریزرو بینک آف انڈیا کے ممبئی آفس میں 27 جنوری 2023  کومنعقد کی جائیں گی۔
سرکاری تمسکات  کی فروخت کی مشتہر کردہ رقم کے 5 فیصد تک کو اہل افراد اور اداروں کو الاٹ کیا جائے گا۔جسے سرکاری تمسکات  کی نیلامی میں غیر مسابقتی بولی لگانے کی سہولت سے متعلق اسکیم کے تحت الاٹ کیا جائے گا۔
نیلامی کے لیے مسابقتی اور غیر مسابقتی دونوں بولیاں، 27 جنوری 2023 تک ریزرو بینک آف انڈیا کور بینکنگ سولیوشن  سسٹم پر الیکٹرانک فارمیٹ میں جمع کرائی جانی ضروری ہیں۔ غیرمسابقتی بولیاں صبح 10.30 سے 11 بجے کے درمیان جمع کرائی جائیں جبکہ مسابقتی بولیاں صبح 10.30 سے 11.30 بجے کے درمیان جمع کرائی جاسکتی ہیں۔
نیلامیوں کے نتائج کا اعلان 27 جنوری 2023  کو کیا جائے گا اور کامیاب بولیاں لگانے والوں کو 30 جنوری 2023  تک ادائیگی کرنی ہوگی۔
ریزرو بینک آف انڈیا کے ذریعہ جاری کردہ سرکلر نمبر RBI/2018-19/25 مورخہ 24 جولائی 2018 کے مطابق،جن میں وقتاً فوقتاً ترامیم کی گئی ہیں، سنٹرل گورنمنٹ سیکیورٹیز میں لین دین کب جاری کیا گیا' کے رہنما خطوط کے مطابق "جب جاری کیا جاتا ہے" کاروبار کے لئے تمسکات  اہل ہوں گی ۔
وزارات ثقافت
راشٹریہ سنسکرتی مہوتسو
بھارت 2047 تک عالمی لیڈر بن کر ابھرے گا : تمل ناڈو گورنر جناب آر این روی
مرکز ی وزیر جناب جی کشن ریڈی اور جناب ارجن رام میگھوال نے راشٹریہ سنسکرتی مہوتسو کے دوسرے دن شرکت کی
نئی دہلی،2 اپریل 2022/
تمل ناڈو کے گورنر جناب آر ایم روی نے کہا ہےکہ بھارت تمام شعبوں میں تیزی سے آگے بڑھ رہا ہے اور 2047 تک دنیا کا لیڈر بن کر ابھرے گا۔ یہاں منعقد راشٹریہ سنسکرتی مہوتسو میں ، سیاحت اور شمال مشرقی خطے کی ترقی کے مرکزی وزیر جناب جی کشن ریڈی اور ثقافت اور پارلیمانی امور کے مرکزی وزیر مملکت جناب ارجن رام میگھوال کے ساتھ ساؤتھ زون کلچرل سینٹر کی سربراہ کی حیثیت سے شرکت کرتے ہوئے جناب روی نے کہا کہ بھارت اب اپنی آزادی کے 75 سال کا جشن آزادی کا امرت مہوتسو کے طور پر منا رہا ہے اور اگلے 25 برسوں میں ، جس کو انہوں نے امرت کال قرار دیا ، بھارت نہ صرف اقتصادی طور پر بلکہ فوجی روحانی اور ذہانت میں بھی عالمی لیڈر بن کر ابھرے گا۔ انہوں نےکہا کہ پوری دنیا بھارت کو احترام سے دیکھ رہی ہے کہ کس طرح آگے بڑھ رہا ہے۔
وزیراعظم مودی کو ایک عظیم دوراندیش ، قرار دیتے ہوئے گورنر نےکہا کہ حکومت کی شمولیت والی ترقی کی پالیسیوں کی وجہ سے سرکاری اسکیموں کے فوائد سماج کے آخری شخص تک پہنچ رہے ہیں۔ پی ایم جن دھن یوجنا کا حوالہ دیتے ہوئے انہوں نے کہاکہ 45 کروڑ سے زیادہ زیرو بیلنس والے بینک کھاتے کھولے گئے جس سے سرکاری اسکیموں کے فوائد براہ راست عام آدمی تک پہنچانے کی راہ ہموار ہوئی۔ انہوں نے کہاکہ دس سال پہلے آزادی کی چھ دہائیوں کے بعد بھی بھارت میں دنیا میں سب سےز یادہ غریب ، بیمار اور ناخواندہ لوگ تھے لیکن 2014 کے بعد حکومت کےنئے ترقیاتی ماڈلوں اور صحت مند شہریت کو یقینی بنانے کے حکومت کے عزم کی وجہ سے ، جس میں ہر شہری کو مناسب خوراک ، رہائش ، پینے کا صاف پانی ، بجلی، صحت اور تعلیم ملتی ہے، ملک تیزی سے آگے بڑھ رہا ہے۔ ملک میں اسٹارٹ اپ کی تعداد جو 2014 میں 400 تھی، اب بڑھ کر دس ہزار سے زیادہ ہوگئی ہے۔
جناب روی نے کہاکہ بھارت کا کلچر بہت قدیم اور متنوع ہے لیکن برطانوی حکمرانوں نے اسے منظم طور پر اسے تباہ کیا ہے۔ گورنر نے کہا کہ بھارت اب مضبوط معیشت ، علم ، عظیم روحانیت اور مالا مال کلچر کے چار ستونوں پر کھڑا ہے۔ جناب روی کے ہمراہ دو مرکزی وزیروں نے بھی کلچرل فیسٹول کے مقام پر قائم کئے گئے سبھی اسٹال کا دورہ کیا اور قومی پرچم لہرایا۔ اس سے پہلے معروف تیلگو پنڈت جناب ساگی کامالکالا شرما نے تیلگو کے نئے سال سری سبکرت ناما سماوتسرام کے موقع پر پنچنگا سراونم پیش کیا۔
تیلگو کے نامور اداکار اور سابق مرکزی وزیر جناب کے چرنجوی نے کلچر کی وزارت کی کوششوں کی ستائش کی اور مرکزی وزیر جی کشن ریڈی کا تیلگو ریاستوں میں راشٹریہ سنسکرتی مہوتسو کے کامیاب انعقاد کے لئے شکریہ ادا کیا۔
وزارت خزانہ
پریس بیان
قابل فروخت سورین گرین بورنڈز: مالی سال 23-2022 اجرء کلینڈر
مرکزی بجٹ 23-2022 میں کئے گئے اعلان کے مطابق ، حکومت ہند مجموعی مارکٹ قرضوں کے حصے کے طور پر گرین انفراسٹرکچر کے لئے وسائل اکٹھا کرنے کی غرض سے سورین گرین بونڈز  جاری کرے گی۔ یہ رقومات ایسے پروجیکٹوں میں لگائی جا سکیں گی، جو معیشت میں کاربن کی شدت کو کم کرنے پر کام کر سکے۔ اسی کے مطابق، قابل فروخت تمسکات کے لئے 29؍ ستمبر 2022 کو مالی سال 23-2022 کی دوسری نصف کے لئے آدھے سال کے اجراء کیلنڈر میں اسے نوٹیفائی کیا گیا کہ سولہ ہزار کروڑ روپے کی جرأت مندرانہ رقم کے لئے ایس جی آر بیز جاری کئے جائیں گے۔ حکومت ہند نے اس کے بعد 9؍نومبر 2022 کو سورین گرین بونڈز فریم ورک جاری کیا ہے۔
ریزرو بینک آف انڈیا سے صلاح و مشورے کے بعد مالی سال 23-2022 کے مالی سال کے لئے اجراء کا کلینڈر جاری کیا ہے۔ اجراء کلینڈر اس طرح ہے:
|
|
نمبر ترتیب
|
|
نیلامی کی تاریخ
|
|
رقم
کروڑ میں))
|
|
سکیورٹی کے مطابق اختصاص
|
|
1
|
|
25؍جنوری 2023
|
|
8000
|
|
i) 05 Year SGrB for Rs 4,000 crore
|
|
ii) 10 Year SGrB for Rs 4,000 crore
|
|
2
|
|
9؍فروری 2023
|
|
8000
|
|
i) 05 Year SGrB for Rs 4,000 crore
|
|
ii) 10 Year SGrB for Rs 4,000 crore
ایس جی آر بی اجراء کی خصوصیات یہ ہوں گی:
- اجراء کا طریقہ: ایس جی آر بی یونیفارم پرائس آکشن کے ذریعے جاری کئے جائیں گے۔
- غیر مسابقانہ نیلامی سہولت: نوٹیفائڈ رقم کا پانچ فیصد خردہ سرمایہ کاروں کے لئے رکھا جائے گا۔
- دوبارہ خریداری لین دین  کے لئے اہلیت:ایس جی آر بی ری-پرچیز ٹرانزیکشن   ہدایات 2018 میں تحریر شرائط و ضوابط کے مطابق دوبارہ خریداری ریپو کا مجاز ہوگا۔
- اسٹچوری لکویڈیٹی ریشیو  کے لئے اہلیت: ایس جی آر بی کو ایس ایل آر مقصد کے لئے مجاز سرمایہ کاری سمجھا جائےگا۔
- وین ایشوڈ ٹریڈنگ: ایس جی آر بی سنٹرل گورنمنٹ سکیورٹیز میں ریزرو بینک آف انڈیا کی جانب سے جاری سرکلر میں وین ایشوڈ مارکیٹ کی گائڈ لائن کے مطابق وین ایشوڈ ٹریڈنگ کے اہل ہوں گے۔
- ٹریڈیبلٹی:ایس جی آر بی سکنڈری مارکیٹ میں ٹریڈنگ کے مجاز ہوں گے۔
- غیر مقیم افراد کے ذریعے سرمایہ کاری: ایس جی آر بی گورنمنٹ سکیورٹیز میں غیر مقیم افراد کے ذریعے مکمل قابل رسائی روٹ کے تحت خصوصی سکیورٹیز کے طور پر ہوں گے۔
اس کلنڈر میں ضرورت پڑنے پر تبدیلی بھی کی جا سکتی ہے۔ ان میں چھٹیاںوغیرہ بھی آ سکتی ہیں۔ اگر کوئی تبدیلی کرنی پڑی، پریس ریلیز کے ذریعے اطلاع دی جائے گی۔
صدر جمہوریہ کا سکریٹریٹ
صدر جمہوریہ ہند نے سوچھ بھارت دیوس کی تقریبات میں شرکت کی
صدر جمہوریہ ہند محترمہ دروپدی مرمو نے آج  نئی دہلی میں، سوچھ بھارت دیوس منانے کے لیے جل شکتی کی وزارت کی طرف سے منعقد ایک تقریب میں شرکت کی۔ انھوں نے مختلف زمروں میں سوچھ سرویکشن گرامین ایوارڈ پیش کیے۔
صدر جمہوریہ نے اس موقع پر بابائے قوم مہاتما گاندھی کو خراج عقیدت پیش کیا۔ انھوں نے کہا کہ گاندھی جی کے خیالات لازوال ہیں۔ انھوں نے سچائی اور عدم تشدد کی طرح صفائی پر بھی زور دیا۔ صفائی پر ان کے عزم کا مقصد سماجی بگاڑ کو دور کرنا اور ایک نئے ہندوستان کی تعمیر کرنا تھا۔ اس لیے ان کی سالگرہ کو ’سوچھ بھارت دیوس‘ کے طور پر منانا انھیں حقیقی خراج عقیدت پیش کرنا ہے۔
صدر جمہوریہ نے کہا کہ 2014 میں ’سوچھ بھارت مشن-گرامین‘ کے آغاز کے بعد سے اب تک 11 کروڑ سے زیادہ بیت الخلا بنائے گئے ہیں اور تقریباً 60 کروڑ لوگوں نے کھلے میں رفع حاجت کرنے کی اپنی عادت بدل لی ہے۔ انھوں نے خوشی کا اظہار کیا کہ اس مشن کے ذریعے ہندوستان نے 2030 کی مقررہ تاریخ سے 11 سال قبل اقوام متحدہ کے پائیدار ترقی کا ہدف 6 حاصل کر لیا ہے۔
صدر نے کہا کہ ’سوچھ بھارت مشن-گرامین‘ رویے میں تبدیلی کی تحریک ہے۔ کووڈ عالمی وبا کے دوران، سب نے محسوس کیا کہ بیت الخلا، صابن سے ہاتھ دھونے کی عادت اور نلکوں کے ذریعے پانی کی فراہمی نے اس آفت میں ڈھال کا کام کیا۔ انھوں نے کہا کہ حکومت ہند ’سوچھ بھارت مشن-گرامین‘ کے دوسرے مرحلے کو نافذ کر رہی ہے، جس کا مقصد ملک کے تمام چھ لاکھ گاؤں کو او ڈی ایف پلس بنانا ہے۔ کھلے میں رفع حاجت کے خلاف کامیابی حاصل کرنے کے بعد، اب ہمیں ٹھوس اور مائع فضلہ کے انتظام جیسے پیچیدہ اور تکنیکی مسائل کو حل کرنا ہے۔ انھیں یہ بتاتے ہوئے خوشی ہوئی کہ ’سوچھ بھارت مشن-گرامین‘ کے دوسرے مرحلے کے آغاز کے بعد سے، 1.16 لاکھ سے زیادہ دیہاتوں نے خود کو او ڈی ایف پلس قرار دیا ہے اور تقریباً تین لاکھ گاؤں میں ٹھوس اور مائع فضلہ کے انتظام کا کام شروع ہو چکا ہے۔
صدر جمہوریہ نے کہا کہ حکومت ہند صفائی کے ساتھ ساتھ ہر گھر کو پینے کا معیاری پانی فراہم کرنے کے مقصد پر کام کر رہی ہے۔ ’جل جیون مشن‘ نے سال 2024 تک ہر گھر کو باقاعدہ اور معیاری پینے کا پانی فراہم کرنے کا ہدف مقرر کیا ہے۔ انھوں نے کہا کہ 2019 میں جل جیون مشن کے آغاز کے وقت، صرف 3.23 کروڑ دیہی گھرانوں میں نل کے پانی کی فراہمی تھی، جو پچھلے تین سالوں میں بڑھ کر تقریباً 10.27 کروڑ ہو گئی ہے۔ انھوں نے کہا کہ او ڈی ایف کے ساتھ نلکے کے پانی تک رسائی حالیہ برسوں میں پانی سے پیدا ہونے والی بیماریوں میں نمایاں کمی کا باعث بنی ہے۔ لیکن ہمارا مقصد بہت بڑا ہے۔ ہمیں پانی کے انتظام اور صفائی کے میدان میں دنیا کے سامنے ایک مثال قائم کرنی ہے۔
صدر جمہوریہ نے کہا کہ آج جب ہم امرت کال میں داخل ہو رہے ہیں، ہمارا عزم ہونا چاہیے - ایک صحت مند، صاف اور خود انحصار ہندوستان کی تعمیر۔ اس مقصد کے حصول میں ہمیں بڑے چیلنجوں کا سامنا کرنا پڑے گا کیونکہ اتنی بڑی آبادی کو بنیادی سہولیات کی فراہمی کے لیے جدید ٹیکنالوجی اور وافر وسائل کی ضرورت ہوگی۔ انھوں نے یقین ظاہر کیا کہ ہماری سیاسی قیادت، سائنسدانوں، ڈاکٹروں، انجینئروں، اساتذہ اور تمام باشعور شہریوں کی مشترکہ کوششوں سے ہم ہندوستان کو ایک ترقی یافتہ اور خود انحصار ملک بنانے میں کامیاب ہوں گے۔
صدر جمہوریہ کی تقریر دیکھنے کے لیے براہ کرم یہاں کلک کریں